钦定古今图书集成/明伦汇编/官常典/第543卷 > 《关羽论》唐·顺之
## 钦定古今图书集成/明伦汇编/官常典/第543卷 > 《关羽论》唐·顺之

“侯始识元德于草莽，卒然遇之，而遂授以死生肝胆
之信；至崎岖颠沛，西东奔窜，而志不可夺，窘于俘掳
之中而志愈明”，盖侯大节磊磊如此。论者以侯之兵
不先加于腹心之吴，而先加于肘腋之魏；不先加于
藏戈背伺之吴，而先加于露刄面拒之魏。故其胜魏
也，未足以肥蜀；而其胜吴也，乃足以自毙。且操，权不
“敌也久矣。操惧侯之威，至欲徙都以避，使侯先吴，未
发其图，而不可以得志，噫有数焉耳。使侯为摧锋拔
城之将，孰与使侯为仗剑死绥之将也？侯始遇元德，
相许以死，幸而得死，侯又何求？”昔人论五方之俗，以
山西懻忮，而好气慷慨毅武奇节之士多出其间，若
介之推、先轸狼瞫、蔺相如、马服君诸人，虽或死或不
死，皆耿然如寒冰皎日，所称伟男子也。“侯周旋元德
于患难”，似之；推威震乎敌国，似相如。马服贾勇先登，
与《轸瞫》相类。岂慷慨奇节之士多出于山西，而侯其
杰然者欤？